ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Είναι ακριβώς έξι και μισή, Τετάρτη 27 Μαΐου.
Θα σας μεταδώσουμε ειδήσεις και αθλητικά νέα σε λίγο.
ΖΥΡΙΧΗ, ΕΛΒΕΤΙΑ 27 ΜΑΪΟΥ 2015
Παρακολουθούμε μια υπόθεση σε εξέλιξη με παγκόσμιες επιπτώσεις.
Η FIFA,
ο οργανισμός δισεκατομμυρίων που διοικεί το ποδόσφαιρο,
δέχεται πυρά.
Σεισμός στη Διεθνή Ποδοσφαιρική Ομοσπονδία.
Τον Μάιο του 2015 ξεκίνησε η κατάρρευση της FIFA.
Ν. ΚΟΝ ΣΥΓΓΡΑΦΕΑΣ
Πριν λίγο, αξιωματούχοι του διοικητικού οργάνου του ποδοσφαίρου,
της FIFA, συνελήφθησαν ως ύποπτοι για διαφθορά.
Διαδόθηκε ότι συνελήφθησαν άτομα
στην έδρα της εξουσίας τους στη Ζυρίχη.
Υψηλόβαθμοι της Εκτελεστικής Επιτροπής FIFA κι αξιωματούχοι.
Η πληροφορία ήρθε τις τελευταίες δύο ώρες.
Τι ξέρεις για τις συλλήψεις;
Είναι έρευνα του FBI.
Έκαναν έφοδο σε ένα από τα ξενοδοχεία της FIFA, το Baur au Lac…
Κι αυτά ήταν άτομα
που δεν ήταν μόνο στην κορυφή του μεγαλύτερου σπορ στον πλανήτη…
ΑΜΑΝΤΑ ΝΤΕΪΒΙΣ CNN
…αλλά και της μεγαλύτερης επιχείρησης.
Απομακρύνουν ένα άτομο με το αμάξι από τα αδιάκριτα βλέμματα.
Κάθε λίγα λεπτά δεχόμασταν τηλεφώνημα ότι συνελήφθη κι άλλο άτομο.
Ε. ΝΟΡΙΣ ΕΙΣΑΓΓΕΛΕΑΣ
Δουλεύαμε σκληρά και καιρό, για να το ελέγξουμε
και να γίνει με κατάλληλο τρόπο.
Θυμάμαι ότι πήγαινα προς τη FIFA
και δέχτηκα ένα τηλεφώνημα:
"Έλα, έχουμε μεγάλο πρόβλημα".
ΖΕΡΟΜ ΒΑΛΚ Γ. Γ. FIFA
ΑΣΤΥΝΟΜΙΑ
Ήταν πολύ δύσκολη μέρα. Η χειρότερη.
Άνθρωποι που ήξερα καλά είχαν μόλις συλληφθεί.
Δεν ξέραμε την έκταση της υπόθεσης, ώσπου είδαμε τις κατηγορίες…
Σ. ΓΚΟΥΛΑΤΙ ΠΡ. ΜΕΛΟΣ FIFA
…λίγες ώρες αργότερα.
ΝΕΑ ΥΟΡΚΗ, ΗΠΑ
Πολύ σύντομα,
το υπουργείο Δικαιοσύνης ανακοίνωσε το κατηγορητήριο
με ένα σωρό ονόματα.
Κάποια ήταν από τα μεγαλύτερα στην Εκτελεστική Επιτροπή.
ΔΙΑΦΘΟΡΑ
Αυτοί αποφάσιζαν
τη διοργανώτρια χώρα του Μουντιάλ, το ποιος θα διοικεί τη FIFA.
Ανακοινώνουμε το άνοιγμα των κατηγοριών και τη σύλληψη ατόμων…
Λ. ΛΙΝΤΣ ΥΠ. ΔΙΚΑΙΟΣΥΝΗΣ ΗΠΑ
…από μακροχρόνια έρευνα για δωροδοκία και διαφθορά
στο οργανωμένο ποδόσφαιρο.
Διαβάζοντας τις κατηγορίες, είπα "Μια στιγμή".
Δεν λένε ότι φταίνε μόνο αυτοί. Υπονοείται ευθύνη της FIFA.
Μ. ΜΠΕΡΚ ΣΥΝΗΓΟΡΟΣ FIFA
Στις 47 κατηγορίες κατά των εμπλεκομένων
είναι προστασία έναντι χρημάτων, οικονομική απάτη
και ξέπλυμα χρήματος, σε διάστημα δύο δεκαετιών.
Ο τρόπος που η Λορέτα Λιντς και ο Τζιμ Κόμι αναφέρθηκαν στη FIFA
παρέπεμπε σε κατηγορίες που συνδέονται με τη μαφία
ή με μεξικανικά καρτέλ ναρκωτικών.
Αν το υπ. Δικαιοσύνης των ΗΠΑ ονομάτιζε τη FIFA ως εγκληματική οργάνωση,
όλα θα είχαν τελειώσει.
Ο οργανισμός θα κατέρρεε.
Κανείς δεν είναι υπεράνω του νόμου.
Έστειλαν ένα μήνυμα στο διεθνές ποδόσφαιρο από τη Νέα Υόρκη.
"Δεν καθαρίσατε το σπίτι σας. Ερχόμαστε να το κάνουμε εμείς".
Πραγματικά, είναι το Παγκόσμιο Κύπελλο απάτης.
Και σήμερα, βγάζουμε κόκκινη κάρτα στη FIFA.
Ξαφνικά, έπεσε το εταιρικό πέπλο
και φάνηκε πόσο μεγάλη διαφθορά,
αποκομιδή κερδών, ιδιοτέλεια, απληστία,
μικροπολιτική και πισώπλατα μαχαιρώματα υπήρχαν
πίσω από αυτό που αποκαλούσαν "οικογένεια της FIFA".
-Κε Μπλάτερ; -Κε Μπλάτερ;
Θα παραιτηθείτε, κε Μπλάτερ;
Κι ο Σεπ Μπλάτερ ήταν η κεφαλή της οικογένειας.
Ήταν ο νονός του ποδοσφαίρου.
Στα μάτια του, ήταν άθικτος.
Στις περισσότερες κυβερνήσεις, αν κατηγορηθούν δύο αντιπρόεδροι
και μέλη της εκτελεστικής επιτροπής,
ο πρόεδρος παραιτείται ή αναγκάζεται σε παραίτηση.
Γιατί να παραιτηθώ;
Θα ήταν σαν να παραδέχομαι
πως είμαι υπεύθυνος για ό,τι συμβαίνει.
Η διαφθορά ήταν ενδημική στη FIFA επί δεκαετίες,
μέχρι και το φθινόπωρο του 2015.
Είχαν σημαντικές ευθύνες σε κάθε επίπεδο,
από κατασκευή γηπέδων για παιδιά σε αναπτυσσόμενες χώρες
ως τη διοργάνωση του Μουντιάλ.
Ήταν αρμόδιοι για την τήρηση των κανόνων για ένα έντιμο ποδόσφαιρο
και για την ακεραιότητά του.
Αντ' αυτού, διέφθειραν το παγκόσμιο ποδόσφαιρο
προς εξυπηρέτηση συμφερόντων και πλουτισμού.
Μα αυτό δεν είναι αλήθεια. Εξυφάνθηκε.
Δεν υπάρχει διαφθορά στον οργανισμό, ούτε στο ποδόσφαιρο.
ΚΟΚΚΙΝΗ ΚΑΡΤΑ ΓΙΑ ΤΗ FIFA
Δεν έκανε τίποτα για να σταματήσει αυτήν την υπερταχεία.
Έχω καθαρή συνείδηση.
Διότι δεν μπορώ να είμαι υπεύθυνος.
Η FIFA έγινε τοξική,
έγινε
εγκληματική οργάνωση.
Τ. ΙΝΦΑΝΤΙΝΟ ΠΡΟΕΔΡΟΣ FIFA
Η δουλειά που έκανα στη FIFA είναι καλή.
Πάμε, FIFA!
Δεν κατάλαβα πόση εξουσία είχαν
και ότι ήλεγχαν κυβερνήσεις, τράπεζες.
Σκέφτηκα "Αυτοί ορίζουν τους κανόνες".
Ως μέλος της FIFA,
νιώθεις σαν σε μυστικό κήπο που ποτέ δεν θες να φύγεις.
Ο σιωπηρός κώδικας λέει ότι μπορείς να κάνεις ό,τι θες.
Είσαι κύριος του αθλητικού σύμπαντος
και, συχνά, πιο ισχυρός από πολιτικούς και άλλους,
γιατί εκείνοι έρχονται και παρέρχονται, ενώ εσύ παραμένεις στη θέση σου.
Όσον αφορά τις συλλήψεις,
είναι ακόμα μια προφανής προσπάθεια των ΗΠΑ
επέκτασης της δικαιοδοσίας τους σε άλλες χώρες.
Το Κατάρ!
Όλοι μείναμε εμβρόντητοι.
Η πρώτη μου αντίδραση ήταν ότι το εξαγόρασαν.
Επιτίθονταν σ' εμάς αλλά και στη FIFA.
Πρωτοφανείς επιθέσεις από κάθε κατεύθυνση.
ΚΑΤΑΡ ΣΤΟΠ ΣΤΗ ΔΟΥΛΕΙΑ
Το όνομά μου πάντα θα είναι συνώνυμο της "διαφθοράς".
Αυτή είναι η ιστορία της FIFA,
που, εν μέρει, είναι η ιστορία του ποδοσφαίρου,
αλλά και η ιστορία του πώς ριζώνει η διαφθορά
σε διάφορα μέρη του κόσμου.
Παραμένει μακράν
το μεγαλύτερο αθλητικό σκάνδαλο διαφθοράς.
Η ΑΝΟΔΟΣ ΤΟΥ ΣΕΠ ΜΠΛΑΤΕΡ
Η FIFA έχει το προνόμιο να διοικεί το σπουδαιότερο σπορ στη Γη,
που οι άνθρωποι το ερωτεύονται από μικρή ηλικία
και το αγαπούν για πάντα.
Έχει και τη σημαντική θέση και το καθήκον
να προστατεύει τις αξίες του αθλήματος.
Είσαι πολύ πιο ευτυχισμένος
όταν δεν ξέρεις καθετί ανήθικο που συμβαίνει στο ποδόσφαιρο
κι απλώς το αγαπάς, υποστηρίζοντας την εθνική σου ομάδα
μόνο από αθωότητα και αγάπη.
ΤΟ ΠΟΔΟΣΦΑΙΡΟ ΕΠΙΣΤΡΕΦΕΙ ΣΠΙΤΙ
Ταυτόχρονα,
πολλοί φίλαθλοι του ποδοσφαίρου το νιώθουν όταν κάτι δεν είναι σωστό.
ΡΩΣΙΑ
Ο απλός φίλαθλος θέλει να δει ποδόσφαιρο, να πάει στο Παγκόσμιο Κύπελλο,
να δει τους ήρωές του να παίζουν, Ρονάλντο, Μέσι και άλλους.
Δεν νοιάζεται για τις διαμάχες στη FIFA.
Ξέρει ότι είναι διεφθαρμένη, και έχει απαυδήσει.
Επιτρέπεται το ερώτημα:
τι τον νοιάζει τον απλό φίλαθλο η δωροδοκία στον αθλητισμό;
Πρέπει να μας νοιάζει, γιατί το άθλημα δίνει την ψευδαίσθηση στον κόσμο
ότι είναι κάτι ωραίο, δίκαιο, διασκεδαστικό και καθαρό.
Δεν είναι, αλλά η ψευδαίσθηση παραμένει.
Η διαφθορά στον αθλητισμό αλλά και παντού χρειάζονται πάταξη.
Για να καταλάβουμε πώς η διαφθορά ριζώνει στο ποδόσφαιρο
σε διάφορα μέρη του κόσμου,
έχει σημασία να ανατρέξουμε στην ίδρυση της FIFA.
Η FIFA ιδρύθηκε το 1904 από επτά ευρωπαϊκές ποδοσφαιρικές ομοσπονδίες,
όλες ερασιτεχνικές. Δεν εμπλέκονταν καθόλου χρήματα.
ΠΡΩΤΟ ΠΑΓΚΟΣΜΙΟ ΚΥΠΕΛΛΟ 1930
Και είχαν το όνειρο να παίζουν μεταξύ τους.
Ήθελαν το ποδόσφαιρο να είναι μια δύναμη για το καλό.
ΠΑΓΚΟΣΜΙΟ ΚΥΠΕΛΛΟ 1950
Για δεκαετίες, το ποδόσφαιρο εξαπλώθηκε εκπληκτικά…
ΠΑΓΚΟΣΜΙΟ ΚΥΠΕΛΛΟ 1958
…παρά το πόσο μικρή ήταν η FIFA για πάρα πολύ καιρό.
ΠΑΓΚΟΣΜΙΟ ΚΥΠΕΛΛΟ 1966
Για χρόνια, στεγαζόταν σε ένα κτίριο στο κέντρο της Ζυρίχης
και δεν είχε καν κεντρικά.
Ήταν ένας ερασιτεχνικός οργανισμός…
ΠΑΓΚΟΣΜΙΟ ΚΥΠΕΛΛΟ 1970
…μέχρι το 1974.
Εκείνη την περίοδο, πρόεδρος της FIFA
ήταν ένας επιφανής αξιωματούχος του αγγλικού ποδοσφαίρου
ονόματι Στάνλεϊ Ράους…
Σ. ΡΑΟΥΣ ΠΡΟΕΔΡΟΣ FIFA 1961-1974
…του οποίου τη θέση διεκδίκησε ο Βραζιλιάνος Ζοάο Χαβελάνζε.
Θα ήθελα να πω ότι τρέφω μεγάλο σεβασμό για τον Στάνλεϊ.
Και με την υποψηφιότητά μου,
δεν γινόμαστε εχθροί αλλά προσωρινά αντίπαλοι.
Ο Χαβελάνζε ήταν ο πιο γνωστός Βραζιλιάνος.
Υπήρξε αθλητής κολύμβησης σε Ολυμπιάδα.
Ήταν και πρόεδρος της Αθλητικής Συνομοσπονδίας της Βραζιλίας.
Τον ενδιέφερε αληθινά ο αθλητισμός.
Συνειδητοποίησε ότι η γνώση του για τον αθλητισμό
μπορούσε να μετατραπεί σε πολιτική δύναμη.
Ενημερωνόταν για την πολιτική κατάσταση στη FIFA.
Διέβλεψε ότι είχε πιθανότητες.
Θα ήταν τόσο κακό για το ποδόσφαιρο αν η Βραζιλία κατείχε τη θέση;
Δεν ξέρω. Έχω τις ανησυχίες μου.
Γιατί;
Εξαιτίας του τρόπου που έχω δει ότι…
Έχουμε διαφορετική στάση απέναντι στο ποδόσφαιρο και τον αθλητισμό.
Ο Στάνλεϊ Ράους έκανε κάποια μεγάλα λάθη
κι είχε εσφαλμένες κρίσεις στη διεθνή σκηνή.
Ιδίως το γεγονός ότι ήταν ανεκτικός
προς το απαρτχάιντ στη Νότια Αφρική
και στη χώρα ως μέλος της FIFA.
ΜΟΝΟ ΛΕΥΚΟΙ
Δεν ήταν αγαπητός στην Αφρική.
Έβλεπαν τον Ράους ως μέρος της Βρετανικής Αυτοκρατορίας,
που παρεμπόδιζε την πρόοδο των αφρικανικών χωρών
που πάλευαν για ανεξαρτησία.
Οπότε, ο Χαβελάνζε είπε
"Όσο υπάρχει απαρτχάιντ,
αν εκλεγώ, η Νότια Αφρική θα αποβληθεί από τη FIFA".
Ο Χαβελάνζε έκανε έναν ευφυέστατο προεκλογικό αγώνα,
κι εδώ είναι που μπαίνει η πολιτική, με κεφαλαίο Π.
Η ομοσπονδία της κάθε χώρας
έχει μία ψήφο στις προεδρικές εκλογές της FIFA.
Έτσι, δίνονται ψήφοι από όλο τον κόσμο,
ειδικά από την Αφρική.
Ο Ζοάο Χαβελάνζε γνώριζε πως για να κερδίσει τις εκλογές
δεν θα έτρεχε και τίποτα αν υποσχόταν
να διαθέσει πόρους
και χρήματα για την ανάπτυξη του παιχνιδιού στις αφρικανικές χώρες.
Φυσικά, υπήρχε η υποψία
ότι είχε λεφτά, και ότι τα περίφημα πακέτα,
τα "φακελάκια",
ίσως είχαν διανεμηθεί σε εκπροσώπους στο ξενοδοχείο στη Φρανκφούρτη
τις μέρες πριν το συνέδριο.
Φυσικά και συνέβη. Είναι σίγουρο.
ΣΥΝΕΔΡΙΟ FIFA 11 ΙΟΥΝΙΟΥ 1974
ΣΕΡ ΣΤΑΝΛΕΪ ΡΑΟΥΣ
Κύριοι εκπρόσωποι, ο κος Χαβελάνζε έλαβε 68 ψήφους,
έναντι 52 του Σερ Στάνλεϊ Ράους.
Νέος πρόεδρος της FIFA είναι ο κος Χαβελάνζε.
Η εκλογή του Ζοάο Χαβελάνζε ήταν ορόσημο για τη FIFA.
Αυτός ο Βραζιλιάνος βιομήχανος
διαδέχτηκε τον Άγγλο διαιτητή, μια συντηρητική φιγούρα της αγγλικής FA.
Απρόσμενο και σοκαριστικό.
Η άφιξη του Χαβελάνζε συμβόλιζε την άφιξη του καπιταλισμού στη FIFA,
με την έννοια ότι θα άλλαζε η ταυτότητά της.
Από μια λέσχη μεταξύ φίλων,
Ευρωπαίων που ενδιαφέρονταν για το παιχνίδι,
θα μετατρεπόταν σε μια επιχείρηση.
Με την εκλογή μου ως πρόεδρος της FIFA,
έχω κατά νου δύο ιδιαιτέρως φιλόδοξα σχέδια.
Πρωτίστως, πρέπει να ωφεληθούν η νεολαία και οι αναπτυσσόμενες χώρες.
Ο Χαβελάνζε έδωσε υποσχέσεις
για μεγαλύτερη ανάπτυξη, και συγκεκριμένα στην Αφρική.
Όμως, το πρόβλημα ήταν ότι η FIFA δεν είχε τα λεφτά για να υλοποιήσει τα προγράμματα.
Τότε ήταν που εμφανίστηκε ο Σεπ Μπλάτερ.
Τον Οκτώβριο του '74 η FIFA επικοινώνησε μαζί μου και είπαν
"Ο Χαβελάνζε ψάχνει κάποιον που θα αναπτύξει το παιχνίδι".
Εγώ μόλις άκουσα "FIFA",
είπα "Έρχομαι με χίλια στη FIFA".
Γνώρισα τον Χαβελάνζε.
Μεγαλόσωμος, ψηλός άντρας.
Άνετα κάποιος φαινόταν ψηλός μπροστά μου.
Είχα ύψος σαν του Μέσι, 1,70 μ., 1,69 μ.
Οπότε, άνετα κάποιος φαινόταν ψηλός.
Με κοίταξε και είπε…
"Θέλεις να συνεργαστούμε;"
Απάντησα "Ναι, κε πρόεδρε".
Δώσαμε τα χέρια.
Και είπε "Προσλαμβάνεσαι".
Έτσι, απέκτησα αυτό που ήθελα στη ζωή μου,
να δουλεύω για το ποδόσφαιρο εντός του ποδοσφαίρου.
Όμως, δεν μπορούσα να αναπτύξω το σπορ μόνος.
Χρειαζόμουν βοήθεια.
Η FIFA δεν είχε λεφτά.
Αυτό που έκανα
ήταν να προσεγγίσω την Coca-Cola, κάνοντας μια παρουσίαση.
Τότε ένας παρευρισκόμενος μου είπε,
"Άκουσα όσα είπες,
αλλά πόσα μπουκάλια Coca-Cola μπορείς να πουλήσεις;"
Είπα "Δεν είναι θέμα πωλήσεων Coca-Cola,
αλλά δύο μεγάλες εταιρείες
να μπορέσουν να συνεργαστούν προς όφελος της νεολαίας".
Έτσι, το 1976, με συνέντευξη Τύπου,
ανακοινώσαμε τη μεγάλη υποστήριξη της The Coca-Cola Company
στη FIFA, για αναπτυξιακά προγράμματα και διοργανώσεις για τη νεολαία.
ΠΑΓΚΟΣΜΙΟ ΝΕΩΝ ΚΥΠΕΛΛΟ COCA-COLA
Ήταν ο πρώτος που εισήγαγε
τη σύγχρονη χορηγία σε αναπτυξιακά προγράμματα.
Ήταν κάτι εντελώς καινούριο, επαναστατικό.
Η Coca-Cola έγινε υποστηρικτής στο λεγόμενο Πρόγραμμα FIFA Coca-Cola.
Αυτό ήταν η αρχή της σύγχρονης FIFA.
Μετά την Coca-Cola,
ακολούθησαν κι άλλες εταιρείες.
Η Adidas είπε "Θα παρέχουμε τον εξοπλισμό".
Και μετά υπογράψαμε συμβόλαιο με την KLM.
Αυτό συνέβη τα πρώτα τέσσερα χρόνια
διοίκησης Χαβελάνζε.
Πούλησαν τεράστιες χορηγίες για πρώτη φορά.
Έπειτα, πολλές μάρκες
συνδέθηκαν με το ποδόσφαιρο ως χορηγοί στο Παγκόσμιο Κύπελλο του '78.
Έφερε πακτωλό χρημάτων στη FIFA.
Το ποδόσφαιρο έγινε προϊόν.
Και πλέον, ήταν προφανές. Μπορούσες να αγγίξεις την πολιτική.
ΑΡΓΕΝΤΙΝΗ '78, ΚΑΛΩΣΗΡΘΑΤΕ COCA-COLA
ΠΑΓΚΟΣΜΙΟ ΚΥΠΕΛΛΟ 1978
Είμαι σίγουρος ότι η Αργεντινή θα κάνει μια εξαιρετική διοργάνωση.
Είναι μια πλούσια χώρα.
Έχει τις κατάλληλες συνθήκες, οικονομικά μιλώντας,
για ένα ιδανικό Παγκόσμιο Κύπελλο.
Το Παγκόσμιο Κύπελλο του '78 ήταν καίρια στιγμή
για τον αθλητισμό και την πολιτική,
διότι δεν ήταν μόνο η ευκαιρία για τη FIFA
να ανοίξει τα φτερά της οικονομικά,
αλλά, επίσης,
να καθιερώσει και τους πιο ποταπούς πολιτικούς
που υπήρχαν.
Η Αργεντινή του 1976 είχε καταληφθεί
από μια φασιστική, βίαιη, στυγνή στρατιωτική ομάδα.
Ήταν υπεύθυνη για φρικαλεότητες και εξαφανίσεις.
Ο στρατηγός Βιδέλα, ένας βλοσυρός άντρας, διοικούσε την Αργεντινή.
Η στρατιωτική χούντα μάζευε αντιφρονούντες
σε αεροπλάνα και ελικόπτερα και τους πετούσε στον Ρίο ντε λα Πλάτα.
Κατέπνιγαν κάθε αντίδραση,
ήταν μια τρομακτική στιγμή στη σύγχρονη παγκόσμια ιστορία.
Η δικτατορία ήταν καταστροφική για τη χώρα.
Μας έφερε πόνο.
Το Παγκόσμιο Κύπελλο δεν αναβλήθηκε, παρά τα οικονομικά προβλήματα της χώρας.
Τα λόγια του προέδρου ήταν για εμάς μια ακόμα διαβεβαίωση.
Γι' αυτό, φεύγουμε από εδώ πολύ ικανοποιημένοι και χαρούμενοι.
Υπάρχει μια σύγχρονη φράση για σκληρά ή άδικα καθεστώτα
που εξιδανικεύουν την πολιτική τους
ή καθαρίζουν τη δημόσια εικόνα τους μέσω του ποδοσφαίρου.
Αυτή η φράση είναι εξωραϊσμός μέσω του αθλητισμού.
Δηλαδή, ξέπλυμα δημόσιας εικόνας μέσω συσχέτισης με τον αθλητισμό.
Το πιο γνωστό παράδειγμα δεν ήταν η Αργεντινή, αλλά η Ολυμπιάδα του Χίτλερ
το 1936 στο Βερολίνο.
Το Παγκόσμιο Κύπελλο της Αργεντινής είναι ακριβές αντίγραφο του 1936.
Καλούμε τους ποδοσφαιριστές, τους θεατές
και τον παγκόσμιο Τύπο να μποϊκοτάρουν τους αγώνες.
Έγινε μεγάλη καμπάνια για μποϊκοτάζ, αλλά καμία χώρα δεν έκανε.
ΑΡΓΕΝΤΙΝΗ '78
Αργεντινή!
ΑΡΓΕΝΤΙΝΗ '78
Η Αργεντινή έφτασε στον τελικό έχοντας μια θαυμάσια ομάδα.
Ένα από τα αστέρια ήταν ο Μάριο Κέμπες, που έπαιζε με κατεβασμένες κάλτσες
και πολύ φανταχτερό στιλ, είχε μακριά μαλλιά.
Απέφυγε τρία τάκλιν πριν ξεπεράσει τον τερματοφύλακα.
Ήταν συγκλονιστικό.
Η Αργεντινή κέρδισε το Μουντιάλ.
Ήταν οι πρώτες χαρούμενες στιγμές που θυμάμαι ως κοινότητα.
Περάσαμε από την ευφορία στη θλίψη
όταν μάθαμε, στο τέλος της δικτατορίας,
όλα όσα συνέβησαν εκείνα τα χρόνια
και πώς μας χρησιμοποίησαν ως μαριονέτες.
Δεν επενέβην…
ΦΩΝΗ ΖΟΑΟ ΧΑΒΕΛΑΝΖΕ
…επειδή ήταν αθλητισμός, όχι πολιτική.
Ήταν καλή διοργάνωση,
υπήρχε απόλυτη πειθαρχία, ήταν ένα υπέροχο Παγκόσμιο Κύπελλο.
Ο Χαβελάνζε είπε ότι ποδόσφαιρο και πολιτική δεν μπλέκονταν
και πως η FIFA ήταν μια αμερόληπτη, απολίτικη οντότητα.
Διοργάνωσε τον τελικό του Παγκοσμίου Κυπέλλου
στο στάδιο Μονουμεντάλ ντε Νούνιες,
μόλις 500 μέτρα από τη φυλακή της Αργεντίνικης Ναυτικής Ακαδημίας,
όπου βασανίστηκαν και σκοτώθηκαν οι αντιρρησίες.
"Εγώ δεν κάνω πολιτική".
Καταλάβατε;
Και έκανε το χειρότερο είδος πολιτικής που υπάρχει.
Αυτό που στηρίζει τις δικτατορίες.
Ο εξωραϊσμός μέσω του αθλητισμού είναι σοβαρό θέμα πλέον.
Ρίχνοντας μια ματιά στο Παγκόσμιο Κύπελλο του 1978,
στην Ολυμπιάδα του 1936
και στο παρόν,
νομίζω ότι γίνεται ακόμα πιο ανησυχητικός.
Ο αθλητισμός, ουσιαστικά, επιτρέπει
να εξαγοράζεται από απολυταρχικά καθεστώτα,
αντί να χρησιμοποιήσει τη δύναμή του για να αντιταχτεί σε αυτά.
ΠΑΓΚΟΣΜΙΟ ΚΥΠΕΛΛΟ ΡΩΣΙΑ
Και, θα λέγαμε,
ότι η Αργεντινή εφηύρε το σύστημα στο πώς να το κάνεις αυτό.
ΖΥΡΙΧΗ, ΕΛΒΕΤΙΑ
Στην ιστορία του πώς η διαφθορά ρίζωσε στη FIFA,
υπάρχουν στιγμές πρωτότυπης αμαρτίας,
στιγμές που κάποιος κάνει κάτι διεφθαρμένο κι αυτό γίνεται ενδημικό.
Και φαίνεται ότι αυτή, μετά το Παγκόσμιο Κύπελλο στην Αργεντινή,
ήταν μία τέτοια στιγμή.
Κάποιοι θεωρούν ότι πρέπει να αναγνωριστεί στον Χαβελάνζε
η μεγάλη κληρονομιά που άφησε στο ποδόσφαιρο και τη FIFA,
που επιδέχεται συζήτηση,
αλλά κι ότι τον διέφθειρε ο Χορστ Ντάσλερ,
ο Γερμανός ιδιοκτήτης της Adidas.
Παράγουμε 15.000 παπούτσια, ως κύρια δραστηριότητά μας…
ΧΟΡΣΤ ΝΤΑΣΛΕΡ
…και, μεταξύ άλλων, 500 μπάλες τη μέρα.
Η Adidas είχε μια εξαιρετική, αλληλένδετη σχέση με τη FIFA
και ο Χορστ Ντάσλερ είχε αξιοσημείωτη δύναμη και επιρροή
επί δεκαετίες.
ADIDAS ΕΠΙΣΗΜΗ ΜΠΑΛΑ ΠΑΓΚΟΣΜΙΟ ΚΥΠΕΛΛΟ 1974
Η συνεχόμενη προβολή της Adidas στην τηλεόραση κατά το Παγκόσμιο Κύπελλο
φανέρωνε τη μεγάλη επιρροή της στο παρασκήνιο.
Και λέγεται ότι η Adidas ανέλαβε το συνολικό πακέτο μάρκετινγκ
για το Παγκόσμιο Κύπελλο του 1982 στην Ισπανία.
Ο Χορστ Ντάσλερ έβαλε χρηματική ανταμοιβή στο συμβόλαιο του Χαβελάνζε,
για να εξασφαλίσει τα δικαιώματα,
κάτι που στην ουσία ήταν δωροδοκία.
Έτσι, ο Ζοάο Χαβελάνζε, ο πρόεδρος της FIFA,
έλαβε χρήματα για αυτά τα δικαιώματα μάρκετινγκ.
Έπειτα, ο Ντάσλερ σκέφτηκε άλλους τρόπους δωροδοκίας του Χαβελάνζε,
για να ελέγχει τα δικαιώματα επ' αόριστον,
διότι γνώριζε ότι η αξία του ποδοσφαίρου θα εκτινασσόταν.
Με την εξέλιξη της τηλεόρασης,
τα δικαιώματα για παρακολούθηση της δράσης έγιναν εξαιρετικά πολύτιμα.
Έτσι, ο Χορστ Ντάσλερ μπήκε στο αμιγώς αθλητικό μάρκετινγκ.
Ήθελε να αγοράσει τα δικαιώματα για τα Παγκόσμια Κύπελλα της FIFA,
για να τα πουλά σε τηλεοπτικά δίκτυα.
Ο Χαβελάνζε δεν ενδιαφερόταν τόσο
για την πραγματική εμπορική αξία.
Τον ενδιέφερε,
κι εδώ είναι που ασχημαίνει το πράγμα,
πόσα χρήματα θα του έδινε ο Ντάσλερ κρυφά με αντάλλαγμα τα δικαιώματα.
Έτσι, ο Ντάσλερ ίδρυσε την εταιρεία ISL, International Sport and Leisure.
Αυτή άρχισε να καταβροχθίζει κάθε δικαίωμα συνυφασμένο με τη FIFA.
Τότε, το μοντέλο ήταν απλό και πολύ επικερδές για την ISL.
ΝΤ. ΣΜΙΝΤ ΠΡ. ΣΤΕΛΕΧΟΣ ISL
Έκανε άμεσες εξαγορές δικαιωμάτων.
Προσφέραμε στη FIFA ένα συγκεκριμένο χρηματικό ποσό,
με αντάλλαγμα όλα τα δικαιώματα μάρκετινγκ.
Έπειτα, τα κάναμε ό,τι θέλαμε
και, βέβαια, τα πουλούσαμε για περισσότερα λεφτά.
Εφόσον έρχονταν λεφτά στη FIFA, τα μέλη ήταν χαρούμενα,
επειδή δεν καταλάβαιναν τι κάναμε,
αλλά τους άρεσε που έβγαζαν λεφτά.
Σίγουρα χρησιμοποίησαν τη δύναμή τους προς όφελός τους.
Κι ο ιθύνων νους ήταν ο Χορστ Ντάσλερ.
Με την de facto παραχώρηση μονοπωλίου στην ISL ξεκίνησε ο σκοτεινός δρόμος.
Ο Μπλάτερ έχαιρε πλήρης εμπιστοσύνης του Χαβελάνζε,
καθώς συμπεριφερόταν με τρόπο που να είναι έμπιστος.
Έκανε τα πάντα για τον πρόεδρο.
Το έζησα όλο αυτό.
Εκείνη την περίοδο, θυμάμαι ότι υπήρχαν 11 μέλη στη FIFA
κι εγώ ήμουν το 12ο.
Και το 12ο μέλος
δεν συμμετείχε.
Ήταν αναπληρωματικό, για να μπει στο πρώτο ημίχρονο
αν κάποιος τραυματιζόταν.
Δεν συμμετείχε ποτέ.
Οπότε, σκέφτηκα "Δεν είμαι ανόητος
για να μείνω εκτός εντεκάδας όλη μου τη ζωή".
Ο Μπλάτερ ήταν πολύ φιλόδοξος στο μάρκετινγκ.
Έμαθε να διαπραγματεύεται την άνοδό του στην ιεραρχία.
Και το έκανε αυτό
όντας ο πιστός εργάτης του Χαβελάνζε.
Το 1981 έγινε γενικός γραμματέας.
ΜΠΛΑΤΕΡ, ΓΕΝ. ΓΡΑΜΜΑΤΕΑΣ ΧΑΒΕΛΑΝΖΕ, ΠΡΟΕΔΡΟΣ
Πλέον, ήταν ο δεύτερος στην ιεραρχία, μετά τον Χαβελάνζε.
ΕΚΤΕΛΕΣΤΙΚΗ ΕΠΙΤΡΟΠΗ
Γεια σας.
Ο Χαβελάνζε ήταν συνέχεια στη Βραζιλία. Πήγαινε στην Ελβετία κάθε δίμηνο,
για να δει αν το κτίριο στεκόταν ακόμα.
Οπότε, ο Μπλάτερ έκανε σχεδόν ό,τι ήθελε.
Ήταν ο καλύτερος έμπιστος βοηθός,
η αράχνη στον ιστό.
Και τον Χαβελάνζε τον ικανοποιούσε η κατάσταση.
Έπαιρνε τα μαύρα λεφτά του, ήταν ο πρόεδρος
κι έπαιρνε τη δόξα.
ΠΑΓΚΟΣΜΙΟ ΚΥΠΕΛΛΟ 1982
Η στιγμή που ο κόσμος συνειδητοποίησε
ότι αυτός ήταν ισχυρός και η FIFA είχε γίνει κάτι άλλο
ήταν αναμφίβολα το Παγκόσμιο Κύπελλο στην Ισπανία.
Έγινε ένα τεράστιο ποιοτικό άλμα από το σκοτάδι της Αργεντινής
στο φωτεινό τουρνουά της Ισπανίας, κι όχι μόνο λόγω καλού καιρού.
Το γεγονός ότι ήταν στην Ισπανία,
που προ λίγων ετών είχε τερματιστεί η σαραντάχρονη δικτατορία του Φράνκο,
ήταν μια εντελώς διαφορετική κατάσταση.
Φως αντικατέστησε τις σκιές.
Κι αυτός που έλαμπε ήταν ο Χαβελάνζε. Συν τοις άλλοις.
Υπάρχει και η περίφημη σκηνή
που ο βασιλιάς Χουάν Κάρλος και ο Χαβελάνζε φτάνουν μαζί.
Και δινόταν η αίσθηση ότι ο βασιλιάς ήταν ο Χαβελάνζε,
λόγω της διαφορετικής στάσης σώματος που είχαν.
Φαινόταν ότι βασιλιάς εκεί ήταν ο Χαβελάνζε.
Ο Ζοάο Χαβελάνζε έγινε πολύ ισχυρή προσωπικότητα στη FIFA.
Δεν τολμούσε άλλος διεκδικητής για την προεδρία.
Και σταδιακά, η FIFA άρχισε να βγάζει πολλά λεφτά.
Αφότου έγινε πρόεδρος της FIFA,
ο Χαβελάνζε έχτισε μια ποδοσφαιρική αυτοκρατορία εκατομμυρίων,
που του πρόσφερε μια πολυτελή ζωή.
Επίσης, άρχισε να γίνεται συνήθεια
γι' αυτούς τους ανθρώπους να φέρονται σαν βαρόνοι.
Τον περασμένο μήνα, πέταξε ως τη Ζυρίχη κι επέστρεψε
απλώς για ένα γεια.
Έγιναν πολύ διάσημοι με την πολυτελή ζωή που έκαναν.
Τα καλύτερα αμάξια, τα καλύτερα ξενοδοχεία.
Τα λεφτά δεν ήταν πρόβλημα.
Κι ο Χαβελάνζε ήταν σαν αυτοκράτορας στη FIFA.
Σχεδόν όλα τα χρήματα της FIFA προέρχονταν από την ISL,
την εταιρεία μάρκετινγκ που ίδρυσε ο Χορστ Ντάσλερ,
το αφεντικό της Adidas.
Η ISL ελέγχει δικαιώματα μάρκετινγκ, διαφημίσεις, γήπεδα,
κάθε στοιχείο εμπορευματοποίησης.
Μέχρι σήμερα, η σχέση της με τη FIFA υπήρξε επιτυχημένη.
Κι όλο αυτόν τον καιρό,
η ISL έδινε μίζες στον Χαβελάνζε, ως πρόεδρος της FIFA που ήταν,
για αγορά των δικαιωμάτων των Παγκόσμιων Κυπέλλων.
Το προσωπικό άρχισε να ρωτάει για την ISL "Γιατί είναι πάντα η ISL;"
Δεχόμουν από τα ΜΜΕ πολλές ερωτήσεις,
που έπρεπε, λίγο έως πολύ, να τις απαντήσω σωστά.
Και ολοένα και περισσότερο, ανακαλύπταμε ότι κάτι ήταν σαθρό.
Ναι, αλλά δεν μιλήσαμε ανοιχτά γι' αυτό.
Ο Μπλάτερ ήξερε ότι η ISL χρημάτιζε τον Χαβελάνζε,
καθώς είχε καταβληθεί ενάμισι εκατομμύριο κατά λάθος στη FIFA
και ο Μπλάτερ το είδε.
Η αγγλική ομοσπονδία…
Για τον Μπλάτερ, ήταν μικρός θρίαμβος,
γιατί πλέον μπορούσε να δείξει ότι ο Χαβελάνζε δωροδοκούνταν.
Είχε αποδείξεις ότι ο Χαβελάνζε ήταν διεφθαρμένος.
Κι αυτό ήταν το κερασάκι στην τούρτα, υπέροχο κερασάκι για τον Μπλάτερ.
Aργότερα, φανέρωσε τις φιλοδοξίες του.
ΠΑΓΚΟΣΜΙΟ ΚΥΠΕΛΛΟ 1994
Λίγα χρόνια μετά, καταλάβαινα ότι γινόταν ανυπόμονος.
Δεν είχε την υπομονή να περιμένει να αποσυρθεί ο Χαβελάνζε.
Ήθελε να γίνει πρόεδρος. Τα υπόλοιπα δεν είχαν σημασία.
Ο Χαβελάνζε ήταν διεφθαρμένος
και, στην τελική, ο Μπλάτερ αξιοποίησε αυτό το μυστικό.
Έκαναν συμφωνία ώστε ο Χαβελάνζε
να παραμείνει πρόεδρος τέσσερα χρόνια ακόμα
και μετά να αποσυρθεί ειρηνικά με στήριξη του Μπλάτερ.
Οπότε, ο Χαβελάνζε θα αποσυρόταν με σεβασμό
κι ο Μπλάτερ θα εκπλήρωνε το όνειρό του να γίνει πρόεδρος.
Σατανική συμφωνία.
Η αποστολή μου ως πρόεδρος της FIFA θα τερματιστεί
με τη λήξη του Παγκοσμίου Κυπέλλου στη Γαλλία το 1998.
Θα ήταν μεγάλη προσωπική απογοήτευση για τον Χαβελάνζε.
Λυπάμαι που αποχωρεί,
γιατί δεν φαντάζομαι τη FIFA να λειτουργεί χωρίς αυτόν.
Μαζί 21 χρόνια, δημιουργήσαμε μια φιλία.
Τώρα πρέπει να εμπεδώσω αυτήν την πληροφορία.
Ποτέ δεν ήταν αρκετά ειλικρινής για να στηρίξει τον πρόεδρο…
Ρ. ΤΕΪΣΕΪΡΑ ΓΑΜΠΡΟΣ ΧΑΒΕΛΑΝΖΕ, ΠΡ. ΜΕΛΟΣ
…και ευεργέτη του.
Η ιστορία του Μπλάτερ είναι μια ιστορία προδοσίας.
Με κουράζει ακόμα και να μιλάω γι' αυτόν.
Αστόχησε!
Και η Βραζιλία κερδίζει το Μουντιάλ!
Ο Μπάτζιο παραμένει ακίνητος στη βούλα,
ούτε καν κινείται.
Οι Ιταλοί είναι αποκαρδιωμένοι, οι Βραζιλιάνοι, περιχαρείς.
Όλα ξεκίνησαν με…
Αρχές δεκαετίας του '90, τα Ευρωπαία μέλη της Εκτελεστικής Επιτροπής…
ΓΚ. ΑΪΓΚΝΕΡ ΠΡ. ΣΤΕΛΕΧΟΣ UEFA
…δυσφορούσαν με τον τρόπο
που Χαβελάνζε και Μπλάτερ διοικούσαν τον οργανισμό.
Έτσι, πρότειναν τον Λέναρτ Γιόχανσον
ως υποψήφιο για την προεδρία της FIFA το 1998.
Κοιτώ τη δουλειά μου.
Παρουσίασα το πρόγραμμά μου ήδη πριν μισό χρόνο.
Ο κόσμος ξέρει τι αντιπροσωπεύω.
Ήταν πολύ δημοφιλής εντός FIFA, και είχε την υποστήριξη της Ευρώπης
που παρέμενε στην κορυφή του παγκόσμιου ποδοσφαίρου.
Ήταν πρόκληση για τον Μπλάτερ.
Πώς βλέπετε την υποψηφιότητα του κου Μπλάτερ;
Πολύ καλός γενικός γραμματέας.
Είδαμε και τι έμαθε ο Χαβελάνζε στον Μπλάτερ.
Το πιο σημαντικό ήταν πώς να μετράει τις ψήφους,
αλλά κι ότι άλλες χώρες έχουν πολλές ψήφους.
Η ψηφοθηρία είναι μια θανάσιμη μπίζνα.
Είναι μεγάλη αδυναμία στο σύστημα της FIFA,
που κανείς δεν κατάφερε να επιλύσει.
Κάθε χώρα έχει μία ψήφο.
Η CONMEBOL, για παράδειγμα, η Συνομοσπονδία Νοτίου Αμερικής,
που περιλαμβάνει τη Βραζιλία και την Αργεντινή,
δύο από τις κορυφαίες ποδοσφαιρικά χώρες
και πολλάκις νικήτριες του Παγκοσμίου Κυπέλλου,
έχει μόνο 10 ψήφους για την προεδρία της FIFA.
Όμως, η CONCACAF,
εξαιτίας των νησιών της Καραϊβικής,
έχει πάνω από 30 ψήφους για την προεδρία.
Γι' αυτό, κάθε πρόεδρος της FIFA έπρεπε να κρατά αυτήν ικανοποιημένη.
Και ποιος ήταν ο πρόεδρος της CONCACAF όλα εκείνα τα χρόνια;
Κάποιος ονόματι Τζακ Γουόρνερ.
ΠΑΡΚΟ ΓΟΥΟΡΝΕΡ
ΠΟΡΤ ΟΦ ΣΠΕΪΝ, ΤΡΙΝΙΝΤΑΝΤ ΚΑΙ ΤΟΜΠΑΓΚΟ
Στην Καραϊβική, υπήρχε η μετά Τζακ και η προ Τζακ εποχή.
Την προ Τζακ εποχή, πολλές χώρες της Καραϊβικής δρούσαν ανεξάρτητα.
Είκοσι πέντε χώρες έδιναν αναφορά στην CONCACAF και τη FIFA.
Όταν ήρθε ο Τζακ, ένωσε την Καραϊβική
και προκάλεσε σε κάθε χώρα της Καραϊβικής,
μικρή, σαν τα Νησιά Τερκς και Κέικος, ή μεγάλη, σαν την Κούβα,
το αίσθημα ότι ανήκουν κάπου.
Ήθελε η Καραϊβική να διοργανώσει Μουντιάλ.
Ήθελε τα ίδια που έπαιρνε η Ευρώπη, η Αφρική ή η Ασία,
να παίρνει κι η Καραϊβική.
Και ήταν ένα άτομο με τεράστια εξουσία
στο ποδόσφαιρο στο Τρινιντάντ και Τομπάγκο. Όλα περνούσαν από αυτόν.
Τώρα στη FIFA
πρέπει να σχηματίζεις συμμαχίες.
Μόνο έτσι θα πάρεις αυτό που θέλεις.
Ο Γουόρνερ είχε πάντα έναν βοηθό,
έναν που σύχναζε μαζί του, ονόματι Τσακ Μπλέιζερ.
ΟΜΟΣΠΟΝΔΙΑ ΗΠΑ Τ. ΜΠΛΕΪΖΕΡ
Όταν ασχολήθηκα με το θέμα,
είδα ότι υπήρχαν άρθρα για τον Γουόρνερ, αλλά κανένα για τον Μπλέιζερ.
Αν αυτή είναι μια εναλλακτική μέθοδος…
Δεν έπαιζε ποδόσφαιρο. Δεν έπαιζε αθλήματα γενικά.
Ήταν άσχετος με το άθλημα.
Ενδιαφερόταν περισσότερο για τα διοικητικά.
Ήταν αδίστακτος, και πωλητής.
Αυτό ήταν το κορυφαίο ταλέντο του.
Ήταν προπονητής σε ομάδες ποδοσφαίρου των παιδιών του.
Τότε σκέφτηκε: "Τόσα παιδιά παίζουν ποδόσφαιρο.
Υπάρχει ραγδαίο ενδιαφέρον για το σπορ στην Αμερική".
Και διέβλεψε τρόπο για να βγάλει λεφτά. Αυτό έψαχνε.
Από προπονητής στις ομάδες των παιδιών του
ανήλθε στην ομοσπονδία ποδοσφαίρου, που τον έβαλε στην CONCACAF.
Τότε ήρθε σε επαφή με τον Τζακ Γουόρνερ.
Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής.
Η κάθε μία από αυτές τις τρεις ζώνες έχει και διαφορετικά στοιχεία.
Ο Τσακ εξήγησε στον Τζακ
ότι η Καραϊβική ήταν ο κοιμώμενος γίγαντας της CONCACAF, αφού κάθε χώρα είχε μία ψήφο
και σε μια συνομοσπονδία 40 χωρών,
που τα 25 είναι από την Καραϊβική και οργανωμένα,
θα έπρεπε να ηγηθούν της συνομοσπονδίας.
Οπότε, ο Τσακ είπε
"Πρέπει να καταστρώσουμε ένα σχέδιο που θα μας ευνοεί.
Πάμε να βγάλουμε λεφτά".
Έτσι, το 1990 ο Τζακ Γουόρνερ κέρδισε τις προεδρικές εκλογές της CONCACAF
κι έκανε τον Τσακ γενικό γραμματέα.
CONCACAF
Ήταν ήδη διεφθαρμένος όταν πήγε εκεί,
αλλά έμαθε και τις μεθόδους της FIFA.
Η όρεξή του μεγάλωσε πολύ.
Ο Τζακ βασιζόταν στον Τσακ να φέρνει τηλεοπτικά συμβόλαια και χρήμα,
που σήμαινε πλούτο για τη συνομοσπονδία αλλά και για τους δυο τους.
Ο Τσακ ήθελε μερίδιο από παντού.
Όπως οι μαφιόζοι που θέλουν μερίδιο από κάθε συμφωνία.
Αυτό πίστευε κι ο Μπλέιζερ.
Πέρυσι, είχα την ευθύνη να διαχειριστώ δύο νέες διοργανώσεις…
Όταν κέρδισαν τις εκλογές στην CONCACAF στην Καραϊβική,
συμπέραναν από αυτό
ότι ένα μεγάλο πακέτο ψήφων
δύνατο να αξιοποιηθεί και στις εκλογές της FIFA.
Για να γίνει κάποιος πρόεδρος της FIFA,
περνούσε από την Καραϊβική
και τον Τζακ Γουόρνερ, ο οποίος κατείχε ένα μεγάλο πακέτο ψήφων.
Δεν το κατείχε μόνο,
οι χώρες ήταν πολύ πειθαρχημένες και πιστές σ' αυτόν.
Ο Μπλάτερ καταλάβαινε πλήρως
ότι ο Τζακ είχε καλές διαπραγματευτικές ικανότητες σε ό,τι έκανε.
Κι ο Τζακ γνώριζε ότι θα ωφελούταν με τον Μπλάτερ στο πλευρό του.
Έτσι, έγιναν "αδέρφια".
Ο Τζακ Γουόρνερ μπορούσε να του κάνει μια πρόταση που θα του άλλαζε γνώμη.
Τέτοιος άνθρωπος ήταν.
Αλλά δεν κατάφερε τους Ευρωπαίους.
Οπότε, είχε χάσει το παιχνίδι εξαρχής.
Με λυπεί πολύ που για την Ευρώπη, για την UEFA,
φαίνεται να μην υπάρχει ποδόσφαιρο πέρα από τα σύνορά τους
και πως όλοι πρέπει να συμφωνούν με την UEFA, όχι το αντίθετο.
Μια οικογένεια είμαστε.
Εγώ διαφωνώ με αυτό.
Ήταν από αυτούς που ζήτησαν λεφτά για να ψηφίσουν τον Λέναρτ Γιόχανσον.
ΛΑΡΣ ΟΛΣΟΝ Γ.Γ. ΟΜΟΣΠΟΝΔΙΑ ΣΟΥΗΔΙΑΣ
Απροκάλυπτα.
Μόνο η τσέπη του τον ένοιαζε.
Στήριζε τον Μπλάτερ.
Παρ' όλα αυτά, ελπίζαμε ότι θα βγαίναμε νικητές,
έχοντας την υποστήριξη όλης της Ευρώπης.
Δύο υποψήφιοι: ο Ελβετός Γιόσεπ Μπλάτερ εναντίον του Σουηδού Λέναρτ Γιόχανσον.
Ο Γιόχανσον θέλει να εφαρμόσει παντού την ευρωπαϊκή του στρατηγική.
Αυτός εξέλιξε τις ευρωπαϊκές διοργανώσεις.
Όμως, πρέπει να προσέχεις συνεχώς,
γιατί οι άνθρωποι δεν είναι έμπιστοι.
Ελάχιστοι είναι αυτοί που δεν είναι έτοιμοι να αλλάξουν γνώμη.
ΔΥΟ ΜΗΝΕΣ ΠΡΙΝ ΤΙΣ ΠΡΟΕΔΡΙΚΕΣ ΕΚΛΟΓΕΣ ΤΗΣ FIFA
Στα του ποδοσφαίρου, ο Μισέλ Πλατινί τάχθηκε υπέρ του Μπλάτερ
σήμερα στο Παρίσι. Ανακοίνωσε ότι τον στηρίζει
για την προεδρία της FIFA.
Στην ουσία, ο Μπλάτερ σκέφτηκε "Δεν είμαι πολύ δημοφιλής,
παρ' όλο που είμαι Ελβετός,
ή καθόλου δημοφιλής, στις ευρωπαϊκές ομοσπονδίες".
Ο Μπλάτερ γνώριζε ότι τον θεωρούσαν ανιαρό αξιωματούχο του ποδοσφαίρου.
Θα σκέφτηκε, λοιπόν, "Ορίστε ο Μισέλ Πλατινί,
που αποσύρθηκε από το ποδόσφαιρο
και θα ασχοληθεί με τα αθλητικά δρώμενα.
Θα μπορούσε να γίνει εξαιρετικός υποψήφιος".
Ο Πλατινί έφερε επανάσταση στο γαλλικό ποδόσφαιρο.
Έφερε επανάσταση εντός κι εκτός γηπέδων.
Είχε απίστευτο εύρος τεχνικής κατάρτισης,
που τον έκανε μοναδικό παίκτη.
Συναντήθηκε με τον Μπλάτερ κι εντυπωσιάστηκε από τη δουλειά του.
Και τότε, προέκυψε η ιδέα του ψηφοδελτίου Πλατινί-Μπλάτερ.
Στη λίστα με τους καλύτερους παίκτες του κόσμου, εκείνος ήταν πολύ ψηλά.
Είπε "Η αξία μου είναι ένα εκατομμύριο".
Είπα "Εντάξει, ένα εκατομμύριο". Δώσαμε τα χέρια.
-Ωραία. -Ωραία.
Ο ρόλος του Πλατινί ήταν πολύ σημαντικός στην Ευρώπη.
Οι εκλογές δεν ήταν τελειωμένη υπόθεση για τον Μπλάτερ,
που δεν ήταν το φαβορί.
Στα γκάλοπ, λίγους μήνες πριν το συνέδριο,
ο Μπλάτερ ήταν πολύ πίσω.
ΓΚΑΛΟΠ ΕΠΟΜΕΝΟΣ ΠΡΟΕΔΡΟΣ FIFA
Στην Ασία ήταν μοιρασμένο.
Αρκετές ομοσπονδίες ήταν υπέρ του Γιόχανσον.
Πιστεύαμε ότι οι δεσμοί μεταξύ Αφρικής και Ευρώπης ήταν τόσο ισχυροί
που όλες οι αφρικανικές χώρες θα ψήφιζαν υπέρ του Λέναρτ.
Όμως, έγιναν περίεργα πράγματα.
Χαμογελάστε.
Τον Απρίλιο, με πήρε ο Μπλάτερ και είπε
"Εμάνουελ, θέλω τη συμβουλή σου για να αποσπάσω ψήφους από την Αφρική".
Είπα "Άκου, αντιμετωπίζεις έναν γερό αντίπαλο,
όπως είναι ο Γιόχανσον, που έχει στενές σχέσεις με την CAF,
την Αφρικανική Συνομοσπονδία Ποδοσφαίρου.
Αλλά ίσως μπορούμε να κάνουμε κάτι".
Πήγα στη Νότια Αφρική
και συνάντησα τον πρόεδρο της Νοτιοαφρικανικής Ομοσπονδίας.
Είπα "Όλι, θέλω τη βοήθειά σου. Άκου καλά.
Είναι μια χρυσή ευκαιρία για τη Νότια Αφρική ως έθνος
και για σένα ως πρόεδρο να διοργανώσετε το Μουντιάλ.
Αν κάνεις τη σωστή επιλογή, θα σου το εγγυηθώ".
Και είπε "Αν ισχύει,
δεν θα φέρω μόνο τη φωνή της Νότιας Αφρικής
αλλά και όλα τα 14 μέλη της COSAFA".
Είπα "Μπίνγκο".
Πήρα τον Σεπ και είπα "Άκου, κλείσαμε συμφωνία".
Μόνο το χρήμα μετράει. Άμεσα ή έμμεσα.
Το να υποσχεθείς ένα Μουντιάλ είναι ένας τρόπος υπόσχεσης χρημάτων.
Ένας άλλος βασικός σύμμαχος του Μπλάτερ ήταν ο Μοχάμεντ μπιν Χαμάμ.
Ήταν επιχειρηματίας από το Κατάρ κι επικεφαλής του προεκλογικού αγώνα του.
Ξεκάθαρα φιλόδοξος άνθρωπος,
που τάχθηκε με τον Μπλάτερ στις εκλογές του '98.
Ήταν πλούσιος,
ισχυρός και με μεγάλη επιρροή.
Πάντα έπαιρνε αυτό που ήθελε.
Ο μπιν Χαμάμ ήταν πολύ πιστός ντιλαδόρος.
Ο Μπλάτερ είδε πόσο σπουδαίος ήταν.
Ο μπιν Χαμάμ δεν αθέτησε υπόσχεση.
Συνεργαζόμασταν μέσω των διασυνδέσεών μου
και φιλίας με τους Αφρικανούς, τους Ασιάτες,
για να πάρουμε περισσότερες ψήφους.
Τον υπηρέτησα όσο κανείς άλλος δεν τον υπηρέτησε στη ζωή του.
ΠΑΡΙΣΙ, ΓΑΛΛΙΑ
Αρκετοί ανέφεραν ότι γινόταν πάρε-δώσε με "φακελάκια" στο ξενοδοχείο της FIFA.
Πολλές αφρικανικές χώρες άλλαξαν στρατόπεδο λίγο πριν το συνέδριο.
Μπορούμε να υποθέσουμε ότι εμπλέκονταν χρήματα.
Φήμες λένε για τεράστια χρηματικά ποσά
που παραδίδονταν σε δωμάτια του Παρισιού.
Ναι, όντως.
Όντως.
-Τι να κάνεις; Αυτό… -Ήταν φήμη ή αλήθεια;
Αλήθεια. Ναι. Ήταν αλήθεια.
ΗΜΕΡΑ ΠΡΟΕΔΡΙΚΩΝ ΕΚΛΟΓΩΝ FIFA 8 ΙΟΥΝΙΟΥ 1998
Καλημέρα.
Καλημέρα. Πώς είσαι;
Γεια σας, κε Μπλάτερ.
Κυρίες και κύριοι, καλώς ήρθατε στο Παρίσι για το 51ο Συνέδριο της FIFA.
Χωρίς άλλη καθυστέρηση, ο λόγος ανήκει στον κο Χαβελάνζε.
Και τώρα, θα ξεκινήσουν οι εκλογές.
Οι υποψήφιοι είναι δύο.
Ο γενικός γραμματέας της FIFA, κος Σεπ Μπλάτερ,
και ο πρόεδρος της UEFA, κος Λέναρτ Γιόχανσον.
Ευχαριστώ, κε πρόεδρε.
Η ποδοσφαιρική μας οικογένεια θέλει νέο ηγέτη.
Κατά την καμπάνια μου σε όλο τον κόσμο,
γνωρίζοντας εκπροσώπους όλων των ηπείρων,
δεν ήθελα να υποσχεθώ δουλειές, συμβόλαια,
διοργανώσεις, χρήματα ή οποιαδήποτε άλλη βοήθεια.
Και δεν ήθελα να υποσχεθώ οικονομική στήριξη σε κάποιες ομοσπονδίες,
που θα λάβαιναν αυτήν τη στήριξη νόμιμα.
Αντί να δίνω υποσχέσεις,
παρουσίασα το πρόγραμμά μου και τα βασικά μηνύματά του.
Δημοκρατία, αλληλεγγύη και διαφάνεια.
Είχαμε 12 λεπτά έκαστος για παρουσίαση.
Ο Γιόχανσον έκανε, νομίζω, δέκα λεπτά ή όσο έκανε.
Φλυαρούσε.
Ήταν πλήρως πεπεισμένος ότι θα εκλεγεί.
Ψήφος σε εμένα σημαίνει καθαρό ποδόσφαιρο και καθαρή FIFA.
Ψήφος σε εμένα…
Εγώ ήμουν πιο σύντομος
και ξεκίνησα, λέγοντας "Με ξέρετε…"
Εγώ θα είμαι συνεχιστής των έργων ανάπτυξης
του κου Χαβελάνζε και της διοίκησής του,
ως καθοριστικό μέλος της, που έφεραν εις πέρας τα τελευταία χρόνια.
Μετά είπα "Αν εκλεγώ,
θα φέρω το Μουντιάλ στην Αφρική".
Και ολοκλήρωσα.
Σας ευχαριστώ όλους.
Έπειτα, ξεκίνησε η διαδικασία καταμέτρησης ψήφων.
Αλγερία.
Αργεντινή.
Μπαχάμες.
Μπαχρέιν.
Κυρίες και κύριοι, ορίστε τα αποτελέσματα του πρώτου γύρου.
Ο κάθε υποψήφιος πρέπει να συγκεντρώσει τα δύο τρίτα των ψήφων,
δηλαδή, 128 ψήφους.
Ο κος Γιόσεπ Μπλάτερ,
111 ψήφοι.
Ο κος Λέναρτ Γιόχανσον,
80 ψήφοι.
Επομένως, θα προχωρήσουμε σε δεύτερο γύρο ψηφοφορίας.
Αγαπητοί φίλοι, συγγνώμη, αλλά είναι 111-80.
Το αποτέλεσμα έχει κριθεί, πηγαίνετε για φαγητό.
Ευχαριστώ πολύ.
Καταλάβαμε αμέσως ότι όλα είχαν τελειώσει.
Η Αφρική ξαφνικά άλλαξε ρότα,
μα και κάποιες Ευρωπαϊκές χώρες….
άλλαξαν ρότα και δεν στήριξαν τον πρόεδρό τους.
Οπότε, εκείνος θεώρησε ότι τον πρόδωσαν.
Και νομίζω ότι δεν υπάρχει λόγος
να παλέψεις σε μια μάχη που ξέρεις ήδη εξαρχής
ότι θα τη χάσεις.
Έμεινα άναυδος από το γεγονός ότι πολλοί που συνομίλησα
και είπαν ότι θα με ψηφίσουν, προφανώς δεν το έκαναν.
Θεωρώ ότι ο Μπλάτερ ήταν μετρ στην οργάνωση όλου αυτού.
Ήμουν ο πιο ευτυχής άνθρωπος στην αίθουσα.
Σηκώθηκα και φώναξα
"Νίκη! Ελευθερωθήκαμε".
Έχει μια αχόρταγη επιθυμία να είναι το επίκεντρο της προσοχής.
Κι αυτό μπορούσε
να τον κάνει να αποτύχει εν τέλει, μα δεν συνέβη.
Αν ο Γιόχανσον είχε εκλεγεί πρόεδρος της FIFA,
τα σκάνδαλα που γνωρίζουμε τώρα δεν θα είχαν συμβεί.
Ακολούθως, υπήρξε αντίδραση από την UEFA που έλεγε…
Το θυμάμαι.
Δεν θα το ξεχάσω ποτέ.
"Είναι μόνο μία νίκη.
Ποτέ δεν θα ξαναβγείς πρόεδρος. Ποτέ".
Όλα άρχισαν με τους Μπλάτερ και Χαβελάνζε.
Και οι εκλογές του '98 ήταν τα θεμέλια
για όλα όσα συνέβησαν μετά.
Συνέχεια στο χάος στη FIFA.
Ο Μοχάμεντ μπιν Χαμάμ κατηγόρησε τον Μπλάτερ για συμπεριφορά δικτάτορα.
Πού 'ναι η ασφάλειά μου;
Το να λένε ότι δωροδόκησα κάποιον πληρώνοντας για κάτι
είναι εντελώς λάθος.
Τι έχετε κατά του Μπλάτερ;
-Κανένα σχόλιο. -Γιατί κανένα σχόλιο;
Πάψτε να λέτε τη FIFA διεφθαρμένη. Η FIFA δεν είναι διεφθαρμένη.
Νιώθω απογοητευμένος, αηδιασμένος και αγανακτισμένος.
Αρκετά πια.
Οι σχέσεις σας με τον Τζακ Γουόρνερ;
Προφανώς χάλασαν.
Το ξαναείπα. Θα χτυπήσει τσουνάμι τη FIFA.
Πιστέψτε με. Δεν το έχετε δει ακόμα.
Υποτιτλισμός: Δημήτριος Θωμαΐδης